text: Ekstremsportsmand i koma fløjet til Danmark
  13 juli 2015 kl. 16.43
  Anders Tesgaard, der har ligget i koma siden den 24. juni, er nu fløjet til Danmark.
  Anders Tesgaard var i gang med ekstremcykelløbet Race Across America, da han blev ramt af en lastbil. 
  Siden har han ligget i koma med kraniebrud, flere læsioner i hjernen, 14 brækkede ribben, to punkterede lunger og et brækket kindben og kæbe.
  Søndag vurderede danske og amerikanske læger, at det var ansvarligt at sende Anders Tesgaard til Danmark.
  Hans team skriver følgende på Facebook:
  Anders blev søndag eftermiddag (amerikansk tid) fløjet til Danmark i et special medicinsk fly med et hold læger, som nu har overbragt Anders til de danske læger mandag morgen.
  Han er nu indlagt på Odense universitets hospital.
  Anders ligger fortsat i koma og situationen uændret. 
  Med hensyn til besøg så er det kun Anders' familie og meget nære venner, som har adgang til at besøge ham. 
  Familien frabeder sig fortsat kontakt fra pressen.
  